

VÝZVA NA PREDKLADANIE ŽIADOSTÍ O POSKYTNUTIE POMOCI V RÁMCI STÁŽOVÉHO PROGRAMUNÁRODNÉHO PODNIKATEĽSKÉHO CENTRA V BRATISLAVE **v znení Dodatku č. 1, ktorým sa dopĺňa bod 2 Výzvy, a to rozšírením obsahu položiek, zahŕňajúcich účasť na medzinárodnom odbornom podujatí**

Medzinárodné odborné podujatia

Vycestujte za inšpiráciou pre svoje podnikanie na medzinárodné odborné podujatia zamerané na prezentáciu nových podnikateľských trendov. Vyberte si svoju konferenciu, workshop alebo seminár v krajinách Európskej únie a získajte novú skúsenosť a kontakty, ktoré pomôžu v rozvoji Vášho podnikania. Voľba medzinárodného odborného podujatia je na Vás – využite príležitosť získať vstup na Vašu vysnívanú konferenciu.

**Výzva je otvorená.**

Slovak Business Agency ako vykonávateľ (ďalej len „**Vykonávateľ**“) Schémy na podporu malého a stredného podnikania v SR (schéma pomoci de minimis) zverejnenej v Obchodnom vestníku 166/2017 dňa 30. 08. 2017, v aktuálnom znení Schémy na podporu malého a stredného podnikania v SR v znení dodatku č. 1 (schéma pomoci de minimis) Schéma DM – 8/2017 zverejnenej v Obchodnom vestníku 124/2018 dňa 28. 06. 2018 (ďalej len „**Schéma**“), vyhlasuje v mene Ministerstva hospodárstva Slovenskej republiky ako poskytovateľa pomoci *Výzvu na predkladanie žiadostí o poskytnutie pomoci v rámci Stážového programu Národného podnikateľského centra v Bratislave,* poskytovanú v rámci implementácie Národného projektu NPC II – BA kraj, Prioritná os 4 OP VaI, kód ITMS2014+ 313041I861 (ďalej len „**Projekt**“), v súlade s komponentom 3 písmeno a) Schémy vo forme podpory účasti na medzinárodnom odbornom podujatí (ďalej len „**Výzva**“).

Projekt je realizovaný prostredníctvom Operačného programu Výskum a inovácie, a vytvára ucelený systém komplexnej podpory vzniku a rozvoja potenciálnych, a existujúcich malých a stredných podnikov v Slovenskej republike.

**V rámci tejto Výzvy ponúkame právnickým osobám - podnikateľom a fyzickým osobám - podnikateľom možnosť zúčastniť sa na medzinárodných odborných podujatiach (t. j.: na odborných konferenciách, workshopoch, odborných seminároch a pod.) organizovaných v krajinách Európskej únie.**

Do Výzvy je možné sa zapojiť podaním *Žiadosti o účasť na medzinárodnom odbornom podujatí vrátane jej príloh* (ďalej len „**Žiadosť**“), a to podľa podmienok uvedených v tejto Výzve.

1. **Podmienky a kritéria účasti:**

Účasť na akomkoľvek medzinárodnom odbornom podujatí organizovanom v rámci štátov Európskej únie, ktoré sa konajú v mesiacoch september 2019 až november 2019, v rozsahu maximálne 5 dní (Komponent 3 písmeno a) Schémy) je určená pre začínajúcich podnikateľov – registrovaných a overených klientov NPC, ktorí spĺňajú najmä nasledovné podmienky:

* sú právnickou osobou alebo fyzickou osobou, ktorá je podnikateľom v zmysle ustanovenia § 2 ods. 2 písm. a), b), c)[[1]](#footnote-2) zákona č. 513/1991 Zb. Obchodný zákonník v znení neskorších predpisov, založenou a existujúcou podľa práva Slovenskej republiky, od vzniku ktorej v čase podania Žiadosti **neuplynuli viac ako 3 roky** od registrácie v Obchodnom registri SR, Živnostenskom registri SR alebo inom registri oprávňujúcom na podnikanie;
* spĺňajú definíciu mikro podniku, malého a stredného podniku (ďalej len „**MSP**“)[[2]](#footnote-3);
* sú podnikom podľa článku 107 ods. 1 Zmluvy o fungovaní Európskej únie, pričom podnikom v zmysle uvedeného je každý subjekt vykonávajúci hospodársku činnosť bez ohľadu na svoje právne postavenie a spôsob financovania;
* majú sídlo/miesto podnikania v Bratislavskom samosprávnom kraji;
* spĺňajú uvedenú podmienku: „*Celková výška pomoci de minimis jedinému podniku[[3]](#footnote-4) nepresahuje 200 000 EUR v priebehu obdobia 3 fiškálnych rokov a to aj od iných poskytovateľov, alebo v rámci iných schém pomoci de minimis. Celková výška pomoci prijímateľovi vykonávajúcemu cestnú nákladnú dopravu v prenájme alebo za úhradu nesmie presiahnuť 100 000 EUR, pričom táto pomoc sa nesmie použiť na nákup vozidiel cestnej nákladnej dopravy.*“ (Článok K, bod 3. Schémy; Príloha č. 3 Schémy - Prehľad prijatej pomoci de minimis za posledné 3 roky)

(ďalej len „**Žiadateľ**“).

1. **Účasť na medzinárodnom odbornom podujatí zahŕňa:**
* zabezpečenie vstupu na medzinárodné odborné podujatie, ktoré sa koná v niektorom z členských štátov Európskej únie, v trvaní maximálne 5 dní;
* na základe počtu prijatých Žiadostí v prípade dostatočnej finančnej rezervy, aj zabezpečenie letenky z a do miesta konania medzinárodného odborného podujatia (uvedené sa vzťahuje aj na Žiadateľov, ktorí podali Žiadosť pred doplnením Výzvy o Dodatok č.1).

Uvedený rozsah služieb je určený pre **maximálne 2 osoby**, ktoré reprezentujú a zastupujú Žiadateľa[[4]](#footnote-5).

Viac informácií o službách poskytovaných v rámci účasti na medzinárodných odborných podujatiach nájdete v [**implementačnom manuáli**](http://www.sbagency.sk/sites/default/files/3_implementacny_manual_medzinarodne_odborne_podujatia_sp.pdf) Stážového programu Národného podnikateľského centra v Bratislave na internetovej stránke Vykonávateľa.

1. **Žiadosť a povinné prílohy pre Žiadateľov o účasť na medzinárodnom odbornom podujatí:**

Na prihlásenie sa na zvolené medzinárodné odborné podujatie je potrebné vyplniť **Žiadosť** a následne zaslať všetky povinné prílohy:

1. Vyplnený formulár Profil MSP do 3 rokov;
2. Životopis a Vyhlásenie k spracúvaniu osobných údajov štatutárneho orgánu Žiadateľa, prípadne kľúčových osôb, ktoré sa zúčastnia medzinárodného odborného podujatia.

**Žiadosť je záväzná, preto ju prosím vyplňte dôsledne a úplne. Všetky vyššie uvedené prílohy sú povinné. Nedoručenie ktorejkoľvek z príloh sa klasifikuje ako doručenie neúplnej Žiadosti. V prípade dožiadania doplňujúcich informácií zo strany Vykonávateľa, je Žiadateľ povinný tieto prílohy doručiť. Kompletná Žiadosť sa spolu s ostatnými podkladmi predkladá výberovej komisii (ďalej len „Komisia“).**

1. **Jednotlivé kroky a kritériá nevyhnutné pre získanie pomoci:**
* Prihlásiť sa na medzinárodné odborné podujatie v rámci Stážového programu Národného podnikateľského centra v Bratislave je možné elektronicky;

Po absolvovaní registrácie na internetovej stránke [www.npc.sk](http://www.npc.sk) je potrebné v časti Výzvy vyplniť Žiadosť, a spolu s povinnými prílohami odoslať Žiadosť Vykonávateľovi podľa pokynov uvedených na internetovej stránke [www.npc.sk](http://www.npc.sk).;

* Žiadosť podpísanú osobou oprávnenou konať v mene Žiadateľa doručte:
1. osobne do Front Office NPC v Bratislave (Karadžičova 2, Twin City, blok A, prízemie) alebo;
2. doručovacou službou na adresu SBA (Karadžičova 2, 811 09, Bratislava) alebo
3. odošlite elektronicky na sp@npc.sk.
* Podanie Žiadosti pre túto Výzvu je možné pre medzinárodné odborné podujatia konané v niektorom z členských štátov Európskej únie v mesiacoch september 2019 až november 2019;
* Ak sa Žiadateľ chce v rámci jednej Výzvy prihlásiť na viaceré, sebou zvolené medzinárodné odborné podujatia, je potrebné pre účasť na každom medzinárodnom odbornom podujatí vyplniť osobitnú Žiadosť;
* Žiadosť bude po ukončení prihlasovania vyhodnotená v 2 kolách, pričom 1. kolo pozostáva z overenia dodržania formálnych podmienok a zaslaných dokumentov a 2. kolo prebieha po splnení podmienok 1. kola prostredníctvom zasadnutia Komisie, ktorá posudzuje predložené Žiadosti;
* Stanovisko Komisie o schválení/neschválení Žiadosti bude Žiadateľovi zaslané do 7 pracovných dní od oznámenia Komisie o výsledku 2. kola, **pričom Žiadateľ berie na vedomie, že na poskytnutie pomoci nie je právny nárok**. Zoznam schválených/neschválených Žiadostí bude zverejnený na internetovej stránke Vykonávateľa.
1. **Hodnotenie a výber Žiadateľov:**

Organizácia zasadnutia Komisie je v kompetencii Vykonávateľa a zmena termínu je zo strany Vykonávateľa možná. Výber Žiadateľov o účasť na medzinárodnom odbornom podujatí bude realizovaný na základe posúdenia relevantnosti Žiadosti pomocou nasledovných kritérií:

* kvalita a spracovanie Žiadosti a relevantnosť jej podania vo vzťahu k ponúkanej službe;
* kvalita a spracovanie profilu MSP do 3 rokov.

Vykonávateľ uzavrie s úspešným Žiadateľom Zmluvu o poskytnutí pomoci v podobe zabezpečenia účasti na medzinárodnom odbornom podujatí v zahraničí (ďalej len „**Zmluva**“), na základe ktorej sa bude môcť Žiadateľ zúčastniť medzinárodného odborného podujatia. Žiadateľ sa nadobudnutím účinnosti Zmluvy stáva Prijímateľom (ďalej len „**Prijímateľ**“), pričom za deň poskytnutia pomoci sa považuje deň nadobudnutia účinnosti Zmluvy.

1. **Termín uzávierky:**

Termín uzavretia Výzvy je 26. 07. 2019

1. **Ostatné podmienky účasti:**
* Prijímateľmi sú fyzické osoby alebo právnické osoby, ktoré sú podnikateľmi podľa ustanovenia § 2 ods. 2 písm. a), b), c)[[5]](#footnote-6) zákona č. 513/1991 Zb. Obchodný zákonník v znení neskorších predpisov založené a existujúce podľa práva Slovenskej republiky;
* Od ich vzniku v čase podania Žiadosti neuplynuli viac ako 3 roky a zároveň sú podnikom v zmysle článku 107 ods. 1 Zmluvy o fungovaní Európskej únie;
* Prijímateľmi sú podnikateľské subjekty, ktoré spĺňajú definíciu MSP ku dňu podania Žiadosti v zmysle definície uvedenej v prílohe I Nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 Zmluvy o fungovaní Európskej únie;
* Pomoc nemôže byť poskytnutá Prijímateľovi, voči ktorému sa uplatňuje vrátenie štátnej pomoci na základe rozhodnutia Európskej komisie, v ktorom bola táto štátna pomoc označená za neoprávnenú a nezlučiteľnú s vnútorným trhom;
* Prijímateľom nemôže byť podnik, ktorý bol právoplatne odsúdený v zmysle zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov;
* Prijímateľom nemôže byť podnik, ktorý je dlžníkom voči štátu (t. j. má nevysporiadané daňové odvody, evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie);
* Prijímateľom nemôže byť podnik, voči ktorému je vedené konkurzné konanie, je v konkurze, v likvidácii, v reštrukturalizácii a bol proti nemu zamietnutý návrh na vyhlásenie konkurzu pre nedostatok majetku;
* Prijímateľom nemôže byť podnik, voči ktorému je vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, a/alebo zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov);
* Prijímateľom nemôže byť podnik, ktorý porušil zákaz nelegálnej práce a nelegálneho zamestnávania v predchádzajúcich 3 rokoch;
* Prijímateľom nemôže byť podnik, ktorý nemá vysporiadané finančné vzťahy so štátnym rozpočtom;
* Prijímateľom nemôže byť podnik, ktorý patrí do skupiny podnikov, ktoré sú považované za jediný podnik podľa článku 2 ods. 2 Nariadenia Komisie (EÚ) č. 1407/2013 o uplatňovaní článkov 107 a 108 Zmluvy o fungovaní Európskej Únie na pomoc de minimis. V opačnom prípade predloží údaje o prijatej pomoci de minimis za všetkých členov skupiny podnikov, ktoré s podnikom tvoria jediný podnik;
* Pomoc sa vzťahuje na všetky odvetvia hospodárstva okrem sektorov vyradených z rozsahu pôsobnosti pomoci de minimis, definovaných v článku G) Schémy (<http://www.sbagency.sk/sites/default/files/pictures/schema_na_podporu_maleho_a_stredneho_podnikania_v_sr.pdf>);
* Pomoc sa v zmysle tejto Výzvy nevzťahuje na Žiadateľa, ktorý je subjektom územnej samosprávy vykonávajúcim hospodársku činnosť[[6]](#footnote-7);
* Prijímateľ musí spĺňať všetky podmienky podľa prílohy č. 1 Schémy;
* Prijímateľ je povinný poskytnúť Vykonávateľovi osobné údaje štatutárneho orgánu, kontaktnej osoby a poverených osôb v rozsahu: titul, meno, priezvisko, adresa trvalého pobytu, telefonický kontakt a e-mail. Údaje budú spracované na účel poskytnutia pomoci v zmysle Schémy na obdobie 10 rokov od ukončenia Projektu. Ukončením Projektu sa rozumie odovzdanie poslednej Následnej monitorovacej správy. Podrobnosti o Ochrane osobných údajov nájdete na webovom sídle Vykonávateľa [www.sbagency.sk](http://www.sbagency.sk).

Projekt je financovaný z prostriedkov Európskej únie v súlade so zákonom 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonovv znení neskorších predpisov a v súlade s príslušnou riadiacou dokumentáciou upravujúcou implementáciu národných projektov realizovaných v gescii Ministerstva hospodárstva Slovenskej republiky. V rámci tejto Výzvy sa jedná o nefinančnú formu pomoci, ktorá je poskytovaná v zmyslezákona č. 358/2015 Z. z.o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). Viac informácií o tomto zákone nájdete na <https://www.slov-lex.sk/pravne-predpisy/SK/ZZ/2015/358/20160101>.

Prijímateľovi je poskytnutá pomoc de minimis. Ide o nepriamu formu pomoci, vo forme 100 % úhrady oprávnených výdavkov spojených so zabezpečením účasti na medzinárodnom odbornom podujatí z prostriedkov Projektu, v rámci hlavnej aktivity 1. Národné Podnikateľské Centrum v BSK, podaktivity 1.3 Stážový program Národného podnikateľského centra v Bratislave, t. j. Prijímateľovi bude zabezpečený vstup na medzinárodné odborné podujatie. Všetky dodatočné výdavky si hradí Prijímateľ sám. Refundácia oprávnených výdavkov hradených prvotne Žiadateľom, nie je zo strany Vykonávateľa následne možná. Informácie o povinnostiach MSP súvisiacich s pomocou de minimis nájdete na internetovej stránke <http://www.statnapomoc.sk/>.

Projekt realizuje Vykonávateľ v spolupráci s **Centrom vedecko-technických informácií SR (CVTI SR)**. Viac o službách pre podnikateľov aj nepodnikateľov nájdete na webovej stránke [NPC](http://www.npc.sk/sk/podpora-pri-podnikani/rastovy-program).

Vykonávateľ si vyhradzuje právo túto Výzvu zrušiť a/alebo zmeniť.

**Kontaktné údaje pre záujemcov:**sp@npc.sk

Slovak Business Agency

Karadžičova 2

811 09 Bratislava

agency@sbagency.sk

tel.: +421 220 363 100

1. písm. c) okrem neregulovaných slobodných povolaní - fyzických osôb vykonávajúcich činnosť podľa Autorského zákona č. 185/2015 Z. z. v znení neskorších predpisov [↑](#footnote-ref-2)
2. podnikateľské subjekty, ktoré spĺňajú definíciu MSP ku dňu podania Žiadosti v zmysle definície uvedenej v prílohe I Nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy [↑](#footnote-ref-3)
3. v zmysle Nariadenia Komisie EÚ č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc *de minimis* (ďalej len „nariadenie *de minimis*“); Ú. v. EÚ L 352, 24.12.2013, s. 1-8 [↑](#footnote-ref-4)
4. vzťah účastníkov - fyzických osôb k Žiadateľovi je možné preukázať na základe existujúceho pracovnoprávneho vzťahu, majetkovej účasti, prípustná forma je taktiež člen štatutárneho orgánu Žiadateľa, resp. prokurista [↑](#footnote-ref-5)
5. písm. c) okrem neregulovaných slobodných povolaní fyzických osôb vykonávajúcich činnosti podľa zákona č. 185/2015 Z. z. Autorský zákon v znení neskorších predpisov [↑](#footnote-ref-6)
6. V súlade s judikatúrou Súdneho dvora Európskej únie je hospodárskou činnosťou každá činnosť, ktorá spočíva v ponuke tovaru a služieb na trhu. [↑](#footnote-ref-7)